Silvestre Tornasol

O **Profesor Silvestre Tornasol** (en francés *Professeur Tryphon Tournesol*) ye un personache d'a serie de cómic *[[As aventuras de Tintín]]*, talment o cuarto en importancia dimpués de Tintín, Milú y o Capitán Haddock, caracterizau por estar un inventor excentrico y practicament xordo.

A suya imachen fisica s'inspira en la d'o profesor y inventor Auguste Piccard, un amigo de Hergé.

## Historia

O recurso d'o sabio un poco excentrico y embabiecau ya teneba antecendents en *As aventuras de Tintín*: por eixemplo, Filemón Ciclón, l'echiptologo de *[[Les Cigares du pharaon]]*, u o especialista en numismatica y filatelia que apareixe en *[[Le esceptre d'Ottokar]]*, Néstor Halambique. Hergé presentó a Tornasol en *[[Le Trésor de Rackham le Rouge]]* como un cientifico xordo que ofreixe a os expedicionarios un submarino con forma de tiburón. O recurso d'a xordera propiciaba as situacions comicas.

A la fin d'iste álbum, ye Tornasol qui, con os diners ganaus d'a venda d'o submarino a o gubierno, merca o castiello de Moulinsart pa o capitán Haddock, en compensación por haber-le deixau prebar o submarino en la expedición a l'Unicornio.

Os rols que cumple en as historias son d'os mas variaus, indo dende distraito encetador de bels *gags* por meyo d'a xordera u as suyas excentricidaz, a estar qui resuelve bel problema cientificament u a elaborar un dispositivo que tendrá bella utilidat en a trama. Muitas vegadas l'aventura chira arredol d'él: tanto en *[[Les 7 boules de cristal]]* y a suya continación *[[Le Temple du Soleil]]*, como dimpués en *[[L'Affaire Tournesol]]*, a on ye raptau y a resta de personaches han de salir a o suyo rescate. En *[[Objectif Lune]]* y a suya continación *[[On a marché sur la Lune]]* desembolica a tecnolochía que permite fer o viache a la Luna. Istos dos volumens constituyen mas bien una excepción respecto a o personache de Tornasol y como tracta a la ciencia en cheneral. Pues diz que a suya especialidat ye l'astronautica, treballa en instalacions d'alta tecnolochía rodiado por un numeroso equipo de cientificos y se mete audifonos pa sentir, por lo que as confusions tipicas d'a suya xordera no i apareixen y a suya actividad como cientifico se pareixe mas a como se desembolica l'actividat cientifica en cheneral. Son caracteristicos d'o Profesor Tornasol portar un pendulo y practicar a radiestesia.

En a resta d'historietas treballa en solitario y realiza actividaz en cuantos campos. En *[[Le Trésor de Rackham le Rouge]]* ye un inventor d'excentricos aparatos, a mayoría d'escasa utilidat: en *[[Tintin au Pays de l'Or Noir]]* descubre o component con que se sabotea a benzina, a forma d'anular-lo y una cura pa os curiosos mals que paten Asín y Azín; en *[[L'Affaire Tournesol]]* inventa una poderosa arma a base d'ultrasonidos; en *[[Coke en stock]]* ye desembolicando uns patins motorizaus; en *[[As choyas d'a Castafiore]]* investiga as posibilidaz d'a televisión a color; y en *[[Tintin et les Picaros]]* un tractamiento contra l'alcoholismo. Como se puet veyer, dengún cientifico podría abracar o estudio sistematico de tantas arias y encara menos lograr tals resultaus treballando nomás solenco.

## Referencias

## Bibliografía
*  
*